b'\n_START_ARTICLE_\nTroye Sivan\n_START_SECTION_\nMusiikki\n_START_PARAGRAPH_\nH\xc3\xa4n on laulanut vuosina 2006, 2007 ja 2008 Seven Networkin rahanker\xc3\xa4yksiss\xc3\xa4. Vuonna 2007 h\xc3\xa4n lauloi dueton yhdess\xc3\xa4 Australian Idol -voittajan, Guy Sebastianin, kanssa. Sivan my\xc3\xb6s eteni StarSearch 2007 -kilpailujen finaaleihin ja h\xc3\xa4nen ensimm\xc3\xa4inen albuminsa, Dare to Dream, julkaistiin vuonna 2008. Albumi sis\xc3\xa4lsi viisi kappaletta, \xe2\x80\x9dThere\xe2\x80\x99s A Hero\xe2\x80\x9d, \xe2\x80\x9dAngels Brought Me Here\xe2\x80\x9d, \xe2\x80\x9dSomewhere Over the Rainbow\xe2\x80\x9d, \xe2\x80\x9dUnsung Hero\xe2\x80\x9d ja \xe2\x80\x9dThe Prayer\xe2\x80\x9d. Troyen EP, TRXYE julkaistiin 15.08.2014, ja se sis\xc3\xa4lsi my\xc3\xb6s viisi kappaletta, \xe2\x80\x9dHappy Little Pill\xe2\x80\x9d, \xe2\x80\x9dTouch\xe2\x80\x9d, \xe2\x80\x9dFun\xe2\x80\x9d, \xe2\x80\x9dGasoline\xe2\x80\x9d ja \xe2\x80\x9dThe Fault In Our Stars\xe2\x80\x9d._NEWLINE_Sivan julkaisi EP:n Wild 4. syyskuuta 2015. H\xc3\xa4n julkaisi musiikkivideotrilogian nimelt\xc3\xa4\xc3\xa4n Blue Neighbourhood. Trilogia sis\xc3\xa4lsi kappaleet \xe2\x80\x9dWild\xe2\x80\x9d, \xe2\x80\x9dFools\xe2\x80\x9d ja singlen \xe2\x80\x9dTalk Me Down\xe2\x80\x9d. _NEWLINE_H\xc3\xa4nen ensimm\xc3\xa4inen studioalbuminsa Blue Neighborhood julkaistiin 4. joulukuuta 2015. H\xc3\xa4n tuki uutta albumia Troye Sivan Live -kiertueella. Kiertue kattoi monta kaupunkia Yhdysvalloissa ja my\xc3\xb6s muutamia kaupunkeja Euroopassa (muun muassa Lontoo, Pariisi, Berliini ja Tukholma)._NEWLINE_8. joulukuuta 2015 h\xc3\xa4n esiintyi Jimmy Fallonin The Tonight Showssa. Vuonna 2017 toukokuussa Sivan julkaisi yhdess\xc3\xa4 Martin Garrixin kanssa musiikkisinglen "There For You"._NEWLINE_Sivanin toinen studioalbumi on nimelt\xc3\xa4\xc3\xa4n Bloom (2018). Albumi sis\xc3\xa4lt\xc3\xa4\xc3\xa4 muun muassa kappaleet "My My My!", "Dance to This" (mukana Ariana Grande), "The Good Side" ja "Bloom".\n_START_SECTION_\nN\xc3\xa4ytteleminen\n_START_PARAGRAPH_\nN\xc3\xa4yttelemisen Sivan aloitti teattereissa ja h\xc3\xa4nen ensimm\xc3\xa4inen merkitt\xc3\xa4v\xc3\xa4 roolinsa oli vuonna 2007 Regal Theatren Oliver! -musikaalissa, jossa h\xc3\xa4n esitti Oliver Twisti\xc3\xa4. My\xc3\xb6hemmin Sivan sai nuoren Loganin osan X-Men Origins: Wolverine -elokuvassa. Vuonna 2010 h\xc3\xa4n esitti p\xc3\xa4\xc3\xa4roolia Spud-elokuvassa. H\xc3\xa4n jatkoi rooliaan John \xe2\x80\x9dSpud\xe2\x80\x9d Miltonina my\xc3\xb6s Spud-elokuvien jatko-osissa. Spud-elokuvasarjan kolmannessa osassa h\xc3\xa4n n\xc3\xa4ytteli tubettaja Caspar Leen kanssa. H\xc3\xa4n n\xc3\xa4ytteli sivuosaa elokuvassa Boy Erased vuonna 2018, mm. Nicole Kidmania ja Russell Crowea vastap\xc3\xa4\xc3\xa4t\xc3\xa4.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nSivan syntyi Johannesburgissa Etel\xc3\xa4-Afrikassa ja on asunut perheineen Perthiss\xc3\xa4 Australiassa. Uskonnoltaan ja perhetaustaltaan Sivan on juutalainen; h\xc3\xa4nen vanhempansa ovat Laurelle ja Shaun Mellet, is\xc3\xa4 on syntynyt juutalaiseen perheeseen ja \xc3\xa4iti k\xc3\xa4\xc3\xa4ntynyt juutalaisuuteen. Troyella on kolme sisarusta: Steele, Sage ja Tyde. Elokuussa 2013 Sivan kertoi YouTube-vlogissaan olevansa homoseksuaali. H\xc3\xa4nen toinen nimens\xc3\xa4 on \xe2\x80\x9dSivan\xe2\x80\x9d ja h\xc3\xa4n k\xc3\xa4ytt\xc3\xa4\xc3\xa4 sit\xc3\xa4 taiteilijanimen\xc3\xa4\xc3\xa4n.\n_START_SECTION_\nPalkinnot\n_START_PARAGRAPH_\nTroye on voittanut Teen Choice Awardin yhteisvideollaan Tyler Oakleyn kanssa kategoriassa \xe2\x80\x9dChoice Web Collaboration\xe2\x80\x9d. Video on nimelt\xc3\xa4\xc3\xa4n \xe2\x80\x9dBoyfriend Tag\xe2\x80\x9d.'